b'\n_START_ARTICLE_\nGaojiaopera\n_START_PARAGRAPH_\nGaojiaopera er en form for kinesisk opera som er popul\xc3\xa6r i provinsen Fujian i Folkerepublikken Kina. Den er kjent for sine forskjellige klovneroller. Operaformen utviklet seg mot slutten av Ming-dynastiet. Den var opprinnelig et improvisert innslag i visse religi\xc3\xb8se prosesjoner. Den utviklet seg s\xc3\xa5 til Songjiang-drama, med akrobatikk og en relativt enkel handling. Midt i Qing-dynastiets tid tok det opp i seg elementer fra Hui-operaen, Beijing-operaen og yiyangmusikken. All musikk som ledsager Gaojia-operaen er av s\xc3\xb8rkinesisk type, og den er ogs\xc3\xa5 influert av Liyuan-opera.'